Gallicauda Manhattensis
Gallicauda Manhattensis, Anglice Manhattan [cocktail], est varietas gallicaudarum antiquiorum, quae proxime ad hodiernas adsimilantur: e vischio Americano, elixire amaro, absinthita componitur. Manhattensis annis 1860 vel 1870 Manhatae in burgo Neo-Eboracensi primum inventum est, sed a quo, quo contextu, quibus convivis, incertum manet. Haec Gulielmus Mulhall pincerna de ebrietate Novi Eboraci anno 1922 scribens: "Gallicauda Manhattensis a quodam nomine Black inventum est, qui tabernulam annis 1860 tenebat decimam cui a via Houston per viam Latam descendat: potionum mixtarum illo aevo verisimiliter totius mundi celeberrima erat".